દિવાળીના તહેવારમાં ખેડૂતો હાલ કપાસ વેચી તહેવાર ઉજવવાની તૈયારી કરી રહ્યા છે .જેમાં વાલીયા તાલુકાના કરસાડ ગામના એક ખેડૂતને ત્યાંથી હિંગલ્લા ગામના દાઉદભાઈ મોહમ્મદભાઈ સુલેમાન કપાસના વેપારીએ તેનો ટેમ્પોમાં 20 કવીંટલ કપાસ ભરી વેચાણ કરવા લઈ જતા હતાં.વેપારીએ એ.પી.એમ.સી. વાલિયામાં કોઈપણ જાતની નોંધણી કે માર્કેટ ફી ભરેલ ન હોવાનું જણાયું હતું. એપીએમસી વાલિયાના ઈન્સ્પેક્ટર યુવરાજસિહ ગોહીલએ ટેમ્પો જપ્ત કરી બજાજ ધારા નિયમ અનુસાર 20 કવીંટલ કપાસની શેષ ફીની 5 ગણી રકમ આશરે છ હજાર જેટલી માર્કેટ ફી વસૂલ કરાઈ હતી.